
Eminescu: „cel mai cultivat poet al secolului, 
singurul care poate fi alăturat lui Goethe”. 

Mircea Eliade 



„Despre Eminescu s-ar putea spune 
că între ai săi a fost si ai săi nu l-au cunoscut”. 

Perpessicius 

Istoricul si stadiul cercetării 

y 



Excursul de faţă 1 urmăreşte să determine aportul 
pe care l-a avut tradiţia veche românească, literară şi 
spirituală, la formarea operei romantic-moderne a lui 
Mihail Eminescu. 

Titu Maiorescu, cum se ştie, îl indica pe Eminescu 
drept „poet în toată puterea cuvântului”, chiar dacă s-a 
temut iniţial că ar fi prematur să-l considere secundul 
lui Alecsandri 2 . Garabet Ibrăileanu indică apoi 
surclasarea cu mult, estetică şi ideatică, a scriitorilor 
paşoptişti, perspectivă pe care o urmează şi o apro- 
fundează G. Călinescu. 

Recunoaşterea lui Eminescu drept geniu 
incontestabil şi cel mai mare poet născut dintre români 

1 Studiul acesta reprezintă o variantă, revăzută şi 
adăugită, a cărţii noastre: Eminescu şi literatura română veche. 
Universalism, vizionarism şi imagistică literară, Editura Uni- 
versităţii din Bucureşti, 2013, 550 p. 

2 Cf Titu Maiorescu, Critice, ediţie îngrijită de Domnica 
Filimon, studiu introductiv de Dan Mănucă, Ed. Elion, 
Bucureşti, 2000, p. 175. 

„Chiar dacă Maiorescu va continua să se dezvinovăţească 
faţă de criticile contemporanilor, spunând că Eminescu nu a 
fost aşezat, în Direcţia nouă, imediat după Alecsandri, 
posteritatea şi în mare măsură chiar şi percepţia actuală par a 
pune o surdină asupra rezervelor formulate cu privire la poezia 
eminesciană”, cf. Iulian Costache, Eminescu. Negocierea unei 
imagini. Construcţia unui canon, emergenţa unui mit, Ed. 
Cartea Românească, Bucureşti, 2008, p. 147. 

s-a petrecut în atmosfera începutului de secol XX, prin 
poeţii simbolişti şi prin atenţia particulară pe care i-a 
acordat-o tânăra noastră critică literară. 

între cercetătorii de atunci, din primele decenii 
ale secolului al XX-lea, ai vieţii şi operei eminesciene, îi 
amintim pe Ilarie Chendi, Ioan Scurtu, C. Dobrogeanu- 
Gherea, Gh. Bogdan-Duică, Garabet Ibrăileanu, 
Nicolae Iorga, Mihail Dragomirescu. Istoria receptării 
critice, care a impus perspectiva exegetică actuală 
asupra operei eminesciene, a pornit însă de la Tudor 
Vianu, G. Călinescu si Vladimir Streinu, deşi nici im- 
portanţa celor dintâi nu e deloc de neglijat. 

Ulterior, au devenit din ce în ce mai numeroase 
numele care s-au impus în conştiinţa critică şi publică 
prin studii de autoritate, între care amintim: Roşa del 
Conte, Zoe Dumitrescu-Buşulenga, Ion Negoiţescu, 
Ioana Em. Petrescu, George Gană. 

Această introducere a noastră nu are însă caracter 
de exhaustivitate bibliografică. Am selectat, deci, 
pentru dezbaterea noastră, câteva titluri, pe care le-am 
considerat semnificative, în cazul de faţă, pentru a 
lămuri intenţiile noastre exegetice 3 : 



3 La momentul în care am început să elaborăm acest 
studiu, în 2010, deşi aveam alte cercetări fundamentale 
personale în spate, pentru a susţine cotitura exegetică pe care o 
propuneam, trebuie să spunem că nu speram să existe un 
orizont critic receptiv, dispus să primească perspectiva noastră 
asupra operei eminesciene. 

Am scris deci această introducere, ca o măsură de 
precauţie, dintr-o raţiune dublă: pentru a evita manifestările 

î. Tudor Vianu despre Eminescu. Eseuri şi 
studii critice, ediţie alcătuită şi prefaţată de Vasile 
Lungu, Ed. Minerva, Bucureşti, 2009 4 . 

2. G. Călinescu, Opera lui Mihai Eminescu, 
Ed. Hyperion, Chişinău, 1993, voi. I şi II (prima 
ediţie: 1934). 

3. Vladimir Streinu, Eminescu. Arghezi, 
ediţie alcătuită şi prefaţată de George Muntean, 
Ed. Eminescu, Bucureşti, 1976 5 . 



sceptice ale celor care îşi formaseră o cu totul altă viziune 
despre Eminescu şi, totodată, pentru a înlătura orice fel de 
bănuieli privitoare la autenticitatea şi originalitatea gândirii şi 
a exegezei noastre. 

Demersul nostru are caracter de unicat, până în acest 
moment, întrucât, în cazul marilor creatori, în privinţa cărora 
s-a adunat deja o bibliografie de proporţii, nu se întreprind 
asemenea recuperări (care presupun un efort considerabil). Cu 
atât mai puţin în cazul lui Eminescu... 

Pentru iniţiativa redactării acestei Introduceri lămuri- 

y 

toare trebuie să aduc mulţumiri soţului meu, Pr. Dr. Dorin 
Octavian Picioruş, care mi-a sugerat să o fac, tocmai pentru a 
evita multe semne de întrebare si nedumeriri. Si, într-adevăr, 
în absenţa ei cred că ar fi plouat cu întrebări suspicioase... 

4 Studiile lui T. Vianu s-au întins pe patru decenii, 
începând cu 1930, când a apărut Poezia lui Eminescu. Antologia 
de faţă, la care am ales să ne raportăm în acest capitol, 
suficient de cuprinzătoare, conţine lucrări ale lui Tudor Vianu 
- reproduse în ordine cronologică -, publicate în seria Opere, 
voi. 2, 3, 5, 11 şi 12, şi în Tudor Vianu - Eminescu (Ed. Junimea, 
1974), precum şi articole şi studii rămase în periodice sau în 



manuscris. 

4. Roşa del Conte, Eminescu sau despre 
Absolut, ediţia a Il-a (în română), îngrijire, 
traducere şi prefaţă de Marian Papahagi, cuvânt 
înainte de Zoe Dumitrescu-Buşulenga, postfaţă de 
Mircea Eliade, Ed. Dacia, Cluj-Napoca, 2003 
(ediţia întâi: 1962). 

3. Ion Negoiţescu, Poezia lui Eminescu, ediţia 
a IV-a revăzută, Ed. Eminescu, Bucureşti, 1994 
(prima ediţie: 1967). 

6. Zoe Dumitrescu-Buşulenga, Eminescu - 
cultură şi creaţie, Ed. Eminescu, Bucureşti, 1976 
(lucrare precedată totuşi de un studiu preliminar, 
în 1964: Eminescu, Ed. Tineretului, Bucureşti, col. 
Oameni de seamă). 

8. Amita Bhose, Eminescu şi India, Ed. 
Junimea, Iaşi, 1978. 

9. Ioana Em. Petrescu, Eminescu. Modele 
cosmologice şi viziune poetică, ediţie îngrijită şi 
prefaţată de Irina Petraş, Ed. Paralela 43, Piteşti, 
2005 (ediţia primă: 1979). 

10. Mircea Scarlat, Istoria poeziei româneşti, 
voi. II, Ed. Minerva, Bucureşi, 1984. 

11. George Gană, Melancolia lui Eminescu, 
Editura Fundaţiei Culturale Române, Bucureşti, 
2002. 



5 Aici se reproduc studiile lui V. Streinu despre Eminescu, 
începând cu cele din Clasicii noştri, Ed. Casa Şcoalelor, 
Bucureşti, 1943. 

Istoricul cercetării, din perspectiva relaţiilor cu 
literatura medievală, a operei lui Eminescu 

Relaţia operei şi a cugetării eminesciene cu 
vechiul scris şi cu gândirea românească veche puteau fi 
cunoscute, după moartea poetului, fie din publicistica 
sa, care a păstrat mărturisirile admiraţiei sale pentru 
epocile voievodale şi pentru vechea limbă şi spiritua- 
litate românească, fie din mărturiile sale păstrate în 
operă (mai ales în nuvele sau în caietele manuscrise, 
deşi acestea au fost relevate treptat criticii literare şi 
publicului), fie din lucrarea lui Moses Gaster, 
Crestomaţie română (Leipzig, 1891, 2 voi.) ori din alte 
mărturii ale contemporanilor. 

Critica literară nu a luat însă de la început în 
serios această pistă de cercetare în receptarea operei 
poetului naţional. Referinţele au fost relativ puţine şi, 
mai ales, cu rezultate nesemnificative la nivel exegetic, 
îi amintim, totuşi, aici, pe Ilarie Chendi şi Nicolae 
Iorga, ca cei care care au atras de timpuriu atenţia 
asupra relaţiilor lui Eminescu cu trecutul literar şi 
spiritual. 

Astfel, prin 1902, Ilarie Chendi scria: „Din 
manuscrisele lui [ale lui Eminescu] se poate vede cu 
câtă dragoste a cetit şi studiat vechea literatură 
româneasca’ 6 . După cum spuneam şi altădată 7 , Chendi 

6 A se vedea Ilarie Chendi, Eminescu şi vremea sa, ediţie 
îngrijită, studiu introductiv, notă asupra ediţiei şi schiţă 
biobibliografică de Răzvan Voncu, Ed. Viitorul Românesc, 

Bucureşti, 1999, p. 21-27. Sublinierile ne aparţin. 




